Die Nasionale Vergadering het die Ad Hoc-komitee gestig om onder die tema van "Samewerking om dienslewering van kwaliteit aan gemeenskappe te verseker" gekoördineerde toesig oor dienslewering te hou. Die mandaat van die komitee sal wees om ondersoek in te stel na die vordering met betrekking tot dienslewering en, waar protesoptogte plaasgevind het, wat die uitdagings is ten einde 'n verslag aan die Nasionale Vergadering ter tafel te lê met duidelike, haalbare aanbevelings en 'n voorgestelde plan vir die inwerkingstelling daarvan.
Vir dié doel sal die komitee gekoördineerde besoeke aan landelike en stedelike gebiede aflê en openbare verhore by die Parlement en in die provinsies aanvoer. Die openbare verhore by die Parlement sal van 2 - 4 Februarie 2010 plaasvind.
Gedurende besoeke aan die provinsies sal die komitee terrein-inspeksies onderneem en met lede van die gemeenskappe, plaaslike regeringsamptenare, amptenare van provinsiale regeringsdepartemente, wykkomitees, burgerlike samelewingsorganisasies en lede van die sakegemeenskap vergader.
Geïnspireer deur mense!
Besoek ons Parlementêre Webwerf: www.parliament.gov.